**OB Zabok i bolnica hrvatskih veterana**

**Služba za kirurgiju**

**Pročelnik kirurške službe Zdravko Zelić, dr. med., spec. opće kirurgije**

**i subspecijalist abdominalne kirurgije**

**Obavijest pacijentu o operacijskom postupku**

**OBJAŠNJENJE I PISMENI PRISTANAK PACIJENTA NA OPERACIJSKO LIJEČENJE -**

**CIRKUMCIZIJA**

**Opis postupka**

Cirkumcizija ili obrezivanje je operativni zahvat kojim se uklanja sužena koža prepucija sa penisa. Pod lokalnom, regionalnom ili općom anestezijom koža prepucija se odvaja od glansa (glavića) penisa. Višak kože se odstranjuje, krvarenje se zaustavi, a preostala se koža sašije resorbirajućim koncem.

**Prednosti**

Smanjen je rizik od nastanka infekcija mokraćnog sustava (npr.upale mokraćnog mjehura, prostate i dr.), infekcije glavića i kože prepucija penisa.

Smanjen je rizik od nastanka nekih spolno prenosivih bolesti kod muškaraca.

Smanjen je rizik od nastanka raka penisa i smanjen je rizik od nastanka raka vrata maternice kod spolnih partnerica.

Prevenira se nastanak stanja koje nazivamo parafimoza (nemogućnost vraćanja kožice prepucija penisa nazad preko glavića u prvobitni položaj, prilikom čega može doći do oticanja i odumiranja tkiva glavića penisa).

Cirkumcizija također olakšava higijenu glavića penisa.

**Mogući rizici postupka**

Ovdje su navedeni uobičajeni rizici. Osim toga mogu postojati i neki neuobičajeni rijeđi rizici koji nisu ovdje navedeni. Ako imate bilo kakvih pitanja obratite se svom urologu. Ako je potrebna anestezija tijekom zahvata mogu nastati nuspojave zbog primijenjenih anestetika. Uobičajene nuspojave su osjećaj omamljenosti, mučnina, povraćanje, osip i opstipacija. Detaljnije informacije ćete dobiti od anesteziologa.

**Specifični rizici**

Krvarenje iz rane može se nastaviti i nakon operacije zbog čega je rijetko potrebna nova operacija.

Može nastati podljev ili oteklina penisa koji nakon nekoliko dana spontano nestane.

Moguća je infekcija rane zbog čega je ponekad potrebno uzimati antibiotike.

Ukoliko se odstrani previše kože mogući su problemi s erekcijom.

Moguće je da Vam se ne svidi kozmetski učinak.

Iznimno rijetko, vanjski otvor mokraćne cijevi može biti nenamjerno ozlijeđen tijekom operacije.

Moguća je promjena u osjetu tijekom seksualnog odnosa.

Svaka erekcija u postoperativnom razdoblju je bolna i može uzrokovati pucanje šava. Ukoliko se to dogodi šavi će se morati ponovno postaviti.

Neki od gore navedenih rizika su češći u pušača, pretilih, dijabetičara, osoba sa povišenim krvnim tlakom i osoba sa bolesnim srcem.

**Zamjena za preporučeni postupak**

Ovisno o dobi i kliničkom statusu/stupnju suženja kože prepucija postoji nekoliko konzervativnih i operativnih zamjenskih postupaka.

**Lokalna primjena kortikosteroidnih masti ili krema**: u većini slučajeva ova vrsta liječenja provodi se na mlađim dječacima, kod kojih sužena koža prepucija još uvijek prolazi kroz prirodni razvojni proces, pa stoga nikakav operativni tretman zapravo nije potreban. Ipak, liječenje „omekšava i stanjuje“ kožu prepucija, te se prema nekim znanstvenim istraživanjima željeni učinak postiže u oko 80 do 95 posto slučajeva. Također su znanstvena istraživanja pokazala da se lokalnom primjenom kortikosteroida u dječaka dobi od 3 do 6 godina izbjegava psihološka trauma obrezivanja.

**Ručno rastezanje kože prepucija penisa**: ova metoda je pogodna za adolescente i odrasle osobe kod kojih kože prepucija nije značajno sužena niti postoje kronične adhezije (priraslice) kože prepucija za glans bez dodatnih troškova liječenja. Postoji nekoliko tehnika, uključujući svakodnevno ručno rastezanje prilikom prevlaćenja prepucija preko glansa nakon tuširanja/kupanja u kadi (prilikom čega koža prepucija „omekani“), masturbiracija koja oponaša dinamiku koitusa, balondilataciju kože prepucija uz primjenu kreme s lokalnim anestetikom. Konzervativno liječenje zahtijeva više posjeta u bolnicu i uzrokuje više komplikacija nego obrezivanje, ali većinom se radi o pacijentima koji nisu imali stvarni patološki proces koji je zahtijevao operativni zahvat obrezivanja, već se radilo o tzv. relativnoj fimozi s/bez stvaranja strangulacijskog prstena ispod glavića pri prevačenju.

**Prepucioplastika** (tzv.dorzalna incizija kože prepucija): operativni zahvat kojim se uz pomoć reza s gornje strane prepucija mijenja oblik i promjer prepucija bez njegovog uklanjanja, kožica i njena funkcija je očuvana, te je lakši i brži oporavak s manje bolova.

**IZJAVA PACIJENTA**

Svojim potpisom potvrđujem da sam na meni jasan i razumljiv način upoznat/a s mojim zdravstvenim stanjem, preporučenim postupkom liječenja, vrstom odabrane anestezije, mogućim kontraindikacijama i rizicima samoga postupka uključujući i rizike koji su specifični s obzirom na moje zdravstveno stanje kao i činjenicom da je uspjeh liječenja varijabilan i da ovisi o nizu čimbenika. Na sve svoje dodatne upite dobio sam potpunu informaciju od strane liječnika te u cijelosti preuzimam rizik liječenja navedenim postupkom.

Sukladno članku 16. Stavak 3. Zakona o zaštiti prava pacijenata (“Narodne novine broj 169/04), izjavljujem da slobodnom voljom utemeljenoj na potpunoj obavIještenosti, prihvaćam preporučeni postupak.

Ime i prezime pacijenta/skrbnika: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Potpis pacijenta/skrbnika:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Potpis liječnika:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Datum: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_